Свободна практика

Digital Nomads: Жива библиотека
2022-04-29 18:00 - 20:30 (Europe/Helsinki) | Eduspace, ж.к. Белите брези, бл.13, София
Пандемията даде възможност на много хора да осъзнаят, че работата от разстояние е предимство. На други обаче все още им се налага да ходят в офиса всеки ден. Ако и ти си от тях, но духът ти копнее за пътешествия, това е твоето събитие. То може да ти помогне да направиш първата крачка по пътя към дигиталното номадство. Ела, за да се запознаеш с хора, които са избрали този начин на живот. Те разказват за:

професията си;
уменията си;
предизвикателствата;
преодоляването на трудностите.

Очаква те приятна среща на чаша вино и разговор за предимствата и недостатъците на дистанционната работа.
За кого е подходящо събитието

За младежи и всички, които са привлечени от идеята за дигитално номадство.

Събитието е безплатно, с предварителна регистрация.

Как да кандидатстваш в програма „Растеж“ - уебинар
2022-05-03 16:00 - 17:00
Като находчив и социално ангажиран човек, отдавна си видял перспектива в социалното предприемачество. Неслучайно си го превърнал и в основа на своя бизнес. То дава възможност за развитие и на теб, и на младежите в неравностойно положение, с които работиш. Сега можеш да получиш подкрепа в начинанието си. Как? Включи се в програмата „РАСТЕЖ“ и може да си сред избраните предприемачи или неправителствени организации.
Какво представлява самата програма и как да заявиш участие? Отговори получаваш от уебинара. Регистрирай се и чуй от представители на „Социалната чайна“ и „Враца Софтуер общество“ как техните организации са били подпомогнати.
За кого е подходящо събитието

За предприемачи и НПО, които развиват професионалните умения на младежи в риск от социално изключване.

Уебинарът е безплатен, с предварителна регистрация.

DigitalK – hybrid conference
2022-05-12 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Many dynamic processes have marked the last 2 years. Digitalization of business is one of the long-term results. There is another trend that is increasingly relevant today – the pursuit of sustainable development. Companies that refuse to go in this direction will face the negative result of their decisions.
What awaits you if you join DigitalK?

In-depth workshops.
Potential partnerships.
Networking with leading digital transformers.

Some of the lectures you will attend are:

What comes next: Preparing for the disruption decade.
A cyber-minister in time of cyberwars.
The path to the next 1 bilion users in crypto.
Venture capital trends in Central Eastern Europe.
How will the cookieless world affect the bussines.

What else? Check the program.
The events is ending with special DigitalK party.
Who is the event for?

For all who are interested in the field of digital technologies.

Lecturers

Most of the lecturers are CEOs of leading digital companies.

The event is paid, with pre-registration.
You choose between three different price tickets:

Hybrid Pass – 102 €
Premium Digital Pass – 48 €
Digital Pass – 30 €

CEO Talks – събитие на живо
2022-05-12 13:00 - 18:00 | Литературен клуб “Перото”, булевард „България“ 1 Национален дворец на културата, София, Bulgaria
С умиление си спомняш времето, в което беше студент първи курс. Обучението ти вече е към своя край, взел си каквото си успял от университета и е време да направиш следващата крачка напред – към професионалната си реализация. Облагодетелстван си, защото ежегодно се провеждат срещи на български и международни компании със студенти. Възползвай се.
Ела на 12-май в „Перото“, за да откриеш бъдещи кариерни възможности. По време на „CEO Talks“ организации и представители на родния бизнес ти споделят личния си опит и ти разказват за пътя към успеха. Програмата е организирана така, че да имаш възможност за пряк контакт с лекторите по време на паузите.
За кого е подходящо събитието

За студенти, които търсят своя професионален път.

Лектори

Лекторите са част от лидерите на водещи български компании.

Участието е без такса, с предварителна регистрация.

Наука за бизнес – събитие на живо
2022-05-19 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Ако си предприемчив човек, за когото иновациите не са приумица на бъдещето, а по-скоро необходимост в настоящето, включи се в събитието. Полезно ти е, дори и да не внедряваш научните открития в своята работа, защото именно в София Тех Парк могат да се родят идеи за разширяване на дейността ти.
По време на срещата учени от БАН представят редица свои разработки, както и успешни примери за съвместна дейност между Академията на науките и бизнеса. Експото пък ти показва интересни прототипи, сред които:

система за генериране, съхранение и потребление на чиста енергия;
робот за UV дезинфекция;
автономен дирижабъл и др.

Включи се, имаш възможност да установиш важни и полезни контакти.
За кого е подходящо събитието

За собственици на бизнес.

Участието е безплатно, с предварителна регистрация.

Career Show Tech - уебинар
2022-05-19 - 2022-05-20
Решил си да се преквалифицираш и си припознал IT сферата като свое ново поприще. Записал си подходящ курс, занятията са ти интересни, а задачите изпълняваш с желание. Напредваш в свое собствено темпо и започваш да се оглеждаш за работодател. Наясно си, че ако покажеш нужните умения и качества, предложението за работа няма да се забави. И все пак искаш да си достатъчно добре подготвен за това, в което се впускаш.
Събитието ти е от полза, защото лекторите ти дават ценни съвети и насоки относно различните позиции в сектора.
Някои от основните теми, които се обсъждат, са:

какви са 3-те ключови въпроса, когато избираш IT работодател;
как да кандидатстваш в компания за игри – ако това е сферата, в която искаш да се развиваш, препоръките на лекторите са ти от полза;
как да си намериш работа като QA – по време на модула разбираш какви предизвикателства стоят зад позицията.

Програмата е разнообразна. Кликни на линка и научи кои са останалите лекции.
За кого е подходящо събитието

За всички, които искат да се развиват в IT сектора.

Лектори

Лекторите са специалисти в сферата на дигиталните технологии. Виж имената им в страницата на Career Show Tech.

Участието е безплатно, с предварителна регистрация.

„RESTART- Пролетно почистване на ума и портфейла“ – събитие в Чайната
2022-05-19 18:00 - 21:00 | The Social Teahouse, ул. Преслав 53, Варна
Определяш ли се като успешен професионалист? Ако отговорът е „не“, има причина за това.
Работиш на свободна практика и имаш затруднения в намирането на клиенти. Или пък влагаш много време в изпълнение на проекти, но не можеш да поискаш висока цена за труда си. А може би изобщо не си попаднал на подходящата професия заради нереалистичните представи, които имаш за себе си? Какъвто и да е проблемът, 4 поредни срещи със специалисти в различни сфери ти помагат да го осмислиш и решиш.
Първото събитие се провежда на 12.05. и е разделено на 2 модула:
Mindset – фокусът е върху:

преодоляване на вярванията, които те ограничават;
изграждане на нова представа за себе си (работа върху самооценката и самочувствието).

Въведение в личните финанси – научаваш повече за:

духа на парите и тяхната стойност в живота ни;
етапите на зрелост на парите.

Целта на обучението е да преминеш през всички сфери на успеха, съпроводен от специалисти в сферата на личностното и организационното развитие и на финансите.
За кого е подходящо събитието

За хора, които вярват, че всичко зависи от тях самите.

Участието е с такса, с предварителна регистрация на телефон 0899166156. Местата в групата са ограничени.

Цена на билета – 150 лв.
Запиши се до 12.05. и го вземи за 49 лв.
Регистрирай се до 16.05. и плати 75 лв.

Фестивал „Еко шампиони“ Враца – събитие на живо
2022-05-25 10:30 - 13:30 | ППМГ “Акад. Иван Ценов”, Враца, бул. „Демокрация“ 18, Враца, Bulgaria
Освен специалист в своята сфера, ти си и родител. Като такъв се опитваш да даваш добър пример на детето си, да го образоваш по различни теми, включително и тази за климатичните изменения. Ако екологичните въпроси те вълнуват и се чудиш как в действителност да събудиш интереса на детето си към тях, включете се заедно в шампионата във Враца. По време на събитието ученици представят своите научни проекти по екологични теми.
Вярвам, че срещата ще е интересна и полезна, защото много често е по-мотивиращо и по-вдъхновяващо за едно хлапе да се учи от тийнейджъри или връстници.
Какво да очакваш? До момента учениците са създали прототипи, с които да допринесат за опазването на околната среда и борбата с климатичните промени на местно ниво. По време на фестивала представят резултатите от своята работа.
Освен във Враца, шампионатът се провежда и в София на 08.06.
За кого е подходящо събитието

За всички, които се интересуват от темата за климатичните изменения.

Участието е без такса.

Ecommerce and Retail Summit - конференция от хибриден тип
2022-06-02 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Макар че през последните две години обстоятелствата в световен мащаб извеждат на преден план бизнеса на локално ниво, всъщност тази тенденция се наблюдава повече от десетилетие. Процесите, задвижвани от пандемията обаче, значително засилиха фокуса върху местното производство в глобален план. Ако ти самият се занимаваш с търговия, със сигурност наблюдаваш промяната в потребителското мислене в тази насока. И не само. Вероятно си забелязал засилен интерес към брандовете, фокусирани върху устойчивостта и социалните ангажименти.
Какви са тенденциите, с които всеки бизнес трябва да се съобрази в бъдеще? Отговори на този въпрос получаваш от гост-лекторите по време на конференцията.
Основните теми, които се обсъждат, са:

Устойчивото бъдеще на малкия бизнес.
Преосмисляне на понятието лоялност към бранда.
Развитие на методите за разплащане.
Маркетингът и социалната търговия и др.

Виж всички теми в страницата на събитието.
За кого е подходящо

За предприемачи, собственици на онлайн бизнес и всички, които се вълнуват от бъдещите тенденции в сферата на електронната търговия.

Лектори

Лекторите са специалисти в различни области на бизнеса.

Участието е с такса, с предварителна регистрация. Стойността на билетите варира:

дигитален – 30 лв.
премиум дигитален – 108 лв.
хибриден – 150 лв.

Какъв достъп ти дават различните билети – научи в страницата на конференцията.

Академия за иновации `22 – хакатон на живо
2022-06-03 - 2022-06-04 | Литературен клуб “Перото”, булевард „България“ 1 Национален дворец на културата, София, Bulgaria
Все още си студент, но си от онези предприемчиви млади хора, които искат да вземат отрано живота си в ръце и да работят за себе си. Имаш ли вече бизнес цел? Дори и да не е детайлно обмислена, а все още да е само идея, събитието ти е полезно. При участието си, не само работиш с ментор и получаваш ценни насоки, но и се състезаваш за финансиране.
Събитието е разделено на три модула:

менторство;
обучение;
развитие на предприемачески умения по време на прототипиране.

Ако се включиш, можеш да спечелиш:

наградна сума на стойност 10000 лв. за финансиране на проекта.
посещение на европейските институции в Брюксел.
менторство и включване в програмата на Innovation Starter Accelerator.

За кого е подходящо

За студенти, които искат да развият своите бизнес идеи.

Участието е без такса, с предварителна регистрация.

Startup Europe Week Sofia 2022 – събитие на живо
2022-06-06 | Networking Sofia: Premiun Coworking Spaces, Ул. Г.С. Раковски 25, София
Имаш интересна стартъп идея и вярваш, че реализирането ѝ ще е от полза не само за теб, а и за обществото. Все още се чудиш откъде да започнеш, къде да откриеш бизнес партньори, и въобще как да организираш целия процес по изпълнение на плановете. На помощ ти идва обучението „Startup Europe Week Sofia 2022“, което се провежда изцяло на английски език.
По време на събитието разбираш:

как да стартираш и развиеш проекта си;
как да намериш финансиране;
какви са програмите за държавна подкрепа за стартъпи и др.

Сред акцентите е и темата за женското предприемачество.
За кого е подходящо

За всички, които искат да развият успешен стартъп.

Лектори

Лекторите са специалисти в различни области, които споделят с теб своите умения, знания и опит.

Участието е без такса, с предварителна регистрация.

Събитие от хибриден тип „София: Живот и кариера - Защо в България?“
2022-06-09 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Обучението ти, гимназиално или академично, вече е към своя край и оттук нататък следва фундаменталният въпрос „А сега накъде?“. Пътят е неясен – и в житейски, и в професионален план. България ли виждаш като мястото за себе си или широкия свят с неговите безкрайни възможности? Колебаеш се, но можеш да направиш крачка напред към бъдещето като се включиш във форума „София: Живот и кариера – защо в България?“.
Участвай, за да разбереш каква е причината някои от най-успешните предприемачи да останат тук. Те присъстват като гост-лектори, разказват ти за своя професионален път, дават ти ценни кариерни съвети и насоки. Освен това по време на изложението имаш възможност да разговаряш лично с представители на бизнеса и да кандидатстваш за работа в партньорските компании.
Събитието е разделено на две части:

национална дискусия (излъчва се онлайн);
кариерно изложение (вход свободен).

За кого е подходящо

За ученици, студенти и всички, които не са направили своя професионален и житейски избор.

Лектори

Лекторите са предприемачи от България. Патрон на форума е вицепрезидентът Илияна Йотова.

Участието е безплатно, с предварителна регистрация.

Онлайн събитие „Одит на живо - Как да подобриш ефективността на онлайн рекламата в социалните мрежи“
2022-06-14 19:00 - 21:00
Влагаш усилия в развитието на страниците си в социалните мрежи, но често нещата не се получават добре. Публикуваш интересно и полезно съдържание, познаваш аудиторията си и създаваш рекламите си спрямо нейните потребности и проблеми. Със сигурност нещо важно ти убягва, след като кампаниите ти не носят успеха, който предвиждаш. А може би трябва да се запиташ доколко реалистични са очакванията ти. Къде грешиш? Отговор на този въпрос получаваш по време на уебинара. Включи се, за да разбереш как стъпка по стъпка лекторът анализира бизнес акаунтите.
Темите, които се дискутират, са:

Различните типове бизнес и индивидуалните подходи към тях.
Важните метрики в социалните мрежи.
Работа на алгоритмите.
Използване на данните и др.

Освен всички често обсъждани въпроси, научаваш и как да подхождаш с профилите си в кризисни ситуации.
За кого е подходящо събитието

За всички, които сами поддържат бизнес акаунтите си в социалните мрежи.

Лектор

Андрей Петров е основател на две агенции – „BrainDonors“ и „CreativeCorner“ – дейността на едната е насочена към дигиталния маркетинг, а на другата – към уеб дизайна. Андрей Попов е официален Facebook Lead Trainer, сертифициран Facebook Marketing Developer и гост-лектор на няколко издания на

Уебинарът е без такса, с предварителна регистрация.

Career Show: Languages – онлайн събитие
2022-06-23
Езиците са твоята суперсила. Учиш с лекота, бързо усвояваш новите знания и процесът ти носи удовлетворение. А най-голямата ти мотивация са възможностите за кариерна реализация. Именно на тях е посветено обучението. Включи се. Лекторите споделят с теб много полезна информация, а основните теми са:

Инструменти за запаметяване на чужди думи – разбираш детайли относно авторската програма „Intellect Word!“.
Как да направиш кариера в езиковата индустрия.
Езиците и професиите на бъдещето.
Език на тялото по време на интервю за работа.

Предстои публикуването и на други панели. Разгледай сайта, за да разбереш какво още са ти подготвили организаторите.
За кого е подходящo събитието

За всички, които ежедневно използват чужд език в работата си.

Лектори

Лекторите са специалисти в различни сфери – виж ги в страницата на обучението.

Участието е без такса, с предварителна регистрация.

Online Advertising Bulgaria 2022 – конференция на живо
2022-06-23 | Sofia Event Center, бул. "Черни връх" 100, София, 1407, Bulgaria
С интерес следиш новостите от дигиталния свят, самообучаваш се и не проускаш възможност да получиш нова и полезна информация, която да приложиш на практика. И имаш успех – добре менажираш бизнеса си, сполучливо поддържаш и фирмените акаунти. Но не спираш да четеш, да се интересуваш и да се усъвършенстваш. Ако е така, включи се и в предстоящата конференция.
Очакват те над 10 часа лекции, разделени в три панела:

SEO – разбираш не само новостите в сферата, но и водещи експерти ти споделят казуси, информация и инструменти, които можеш да приложиш веднага.
Business & Digital Synergy – фокусът е върху дискусиите и интервютата, от които разбираш перспективите за различните бизнес ниши.
eCommerce – научаваш техники, похвати и работещи примери за увеличаване продажбите на бизнеси в различни сфери.

За кого е подходящо събитието

За всички, които се интересуват от новостите в дигиталния свят и онлайн продажбите.

Лектори

Лекторите са експерти в различни области – от основатели на агенции до специалисти по дигитален маркетинг. Виж повече за тях в страницата на конференцията.

Участието е с такса, с предварителна регистрация.

Цените варират в зависимост от това до какво имаш достъп. Разгледай събитието за повече информация.

XIII Зелен форум на списание „Мениджър“ – събитие на живо
2022-06-23 13:30 - 17:00 | Интер Експо Център, бул. "Цариградско шосе" 147, София
Може би в ежедневието ти зелените въпроси не са на дневен ред. Ако обаче развиваш собствен бизнес, промените вследствие на климатичните изменения ще засегнат и теб. Процесите все повече притискат правителствата да обърнат поглед към едно по-екологично бъдеще. Как Зелената сделка ще промени бизнеса и какви ще са възможностите пред него – отговори получаваш от експертите по време на конференцията.
Събитието е разделено на няколко панела:

Новите зелени хоризонти след пандемията. Институционален дебат – срещаш се с институциите, за да научиш как ще се изразходват средствата по различните програми (Зелената сделка, Плана за възстановяване и Механизмът за справедлив преход). Разбираш още как ще се финансират различните екосъобразни проекти.
Въглеродната неутралност в циклон от кризи. Говори бизнесът – акцентът е енергийната криза през последните месеци, както и превантивните и активните мерки за справяне с екологичните промени.
Трансформация от хората за хората – фокусът е насочен към възможностите за промяна на градовете, децентрализацията и демократизацията на енергията. Сред темите, които се засягат още, са: мръсният въздух, транспортът и използването на водните ресурси.

За кого е подходящо събитието

За собственици на бизнес и всички, които се интересуват от икономическите последици вследствие на климатичните промени.

Лектори

Лекторите са експерти в институции и компании с различен предмет на дейност. Сред тях са Борислав Сандов – министър на околната среда и водите и Даниел Николов – търговски директор на Еко Партнърс България. Повече за лекторите научаваш в страницата на събитието.

Участието е без такса, с предварителна регистрация.

HR Storytelling – обучение на живо
2022-06-29 | Hotel ZOO Sofia, бул. „Симеоновско шосе“ 6, София, Bulgaria
Ако често ти се налага да общуваш с хора, най-силното ти оръжие е похватът Storytelling. Умението да разказваш истории ти е необходимо, когато презентираш, даваш обратна връзка, вдъхновяваш, убеждаваш.
Разказването на истории:

ангажира;
повишава разбирането;
спомага за задържане на вниманието;
сближава емоционално.

Мислиш ли, че си служиш с лекота с този похват? Ако отговорът е „не“, включи се в обучението. Ще ти е от полза.
За кого е подходящо

За HR специалисти, създатели на съдържание, собственици на бизнес, ръководители на екипи.

Лектор

Иван Ганчев е бизнес треньор, НЛП мастер практик и създател на YouTube канала HR Value. Работил е във финансовия сектор.

Участието е платено, с предварителна регистрация.

Цената е без включено ДДС.

Седмици на дигиталното изкуство и технологии за младежи – събития на живо
2022-07-01 18:30 - 2022-07-14 20:30 | Startup Factory – Коуъркинг, ул. „Цар Калоян“ №10, Русе, Bulgaria
Ако живееш в Русе, ученик си, или студент, и виждаш бъдещето си в някоя от дигиталните сфери, заяви участие в едно или повече от обученията на Startup Factory в града. Защо да го направиш? Експерти ти споделят своя опит, дават ти ценни съвети и насоки относно сферата, в която планираш да се развиваш.
Включи се в:

Пътят до професия програмист – научаваш какви умения се търсят, как да ги изградиш, как да създадеш портфолио.
Дизайн и изкуство в дигиталната сфера. Стратегии и техники за развитие в NFT сферата – разбираш какви са основните принципи в дизайна и изкуството.
Моят първи дигитален портфейл – акцентът е върху блокчейн сферата и криптовалутите.
Как да мислим като предприемачи – фокусът е върху изграждането на бизнес – от идеята до създаването на бизнес модел.

За най-малките участници също са предвидени два панела:

Моята първа интернет страница.
Дигитално рисуване.

Teen Habits е още едно полезно обучение, в което можеш да се включиш. Представлява програма за изграждане на полезни навици у подрастващите.
За кого е подходящо събитието

За всички, които искат да се развиват в дигиталната сфера.

Лектори

Лекторите са специалисти в областта на дизайна, IT сферата, икономиката, финансите. Повече за тях научаваш в страницата на събитието.

Участието е безплатно, с предварителна регистрация.

Заяви участие за отделните обучения в сайта на Startup Factory.
Часовете на провеждане се уточняват допълнително.

Уебинар „Как да създаваме ефективни TikTok видеа?“
2022-07-06 19:00 - 21:00
Когато чуеш TikTok, вероятно си представяш забавно кратко видео и свежа музика. И тийн аудитория, разбира се. Ако все още нямаш фирмен профил в социалката, то вероятно смяташ, че мястото ти изобщо не е в тази мрежа. Помисли си отново, защото потребителите надхвърлят 1 млрд. души. Освен това статистиката сочи, че немалка част от тях са на възраст около и над 30 години.
Ако пък решиш, че от опит глава не боли и склониш да запишеш няколко видеа, за да видиш как ще се приемат, не избързвай. Подготви се добре и не пропускай да се включиш в уебинара. От лектора научаваш:

как да създаваш ефективно видео съдържание;
как да бъдеш уверен пред камера;
с какво платформата се различава от останалите.

За кого е подходящо събитието

За всички, които искат да развиват TikTok акаунта си.

Лектор

Веселин Тонев създава видео продукции повече от 10 години, като за това време е работил с клиенти от различни части на света. Основател е на „Епик Медия Груп“ и „Видео Фабрика“ и води обучения за различни компании.

Участието е без такса, с предварителна регистрация.

LOVE. PEACE. GREEN рожден ден на MOVE.BG
2022-07-11 18:00 - 22:00 | MOVE.bg, ул. Сердика 20
Ако темите за климатичните промени и опазването на околната среда не са ти безразлични, ела на рождения ден на MOVE.BG и се запознай със съмишленици. А може би си от хората, които редовно се включват в инициативите на организацията? Е, мястото ти със сигурност е сред гостите на събитието.
Очертава се необикновен рожден ден, който ще те накара да погледнеш към миналото и идеалите на хипи поколението от 70-те години – мир, любов и живот в съзвучие с природата.
Организаторите са ти подготвили още:

DJ party „Mirror mirror on the wall“;
„Express yourself“ стая;
изложба „The makers“ и други изненади.

За кого е подходящо събитието

За всички, които припознават ценностите на MOVE.BG като свои.

Участието е без такса.

Ако желаеш да подкрепиш усилията на организацията, направи дарение в сайта ѝ.

Social Media Marketing for Beginners – онлайн обучение
2022-07-11 19:00 - 2022-08-08 22:00
Наясно си, че знанията ти за социалните мрежи не са достатъчни, за да доведат до желания от теб резултат. Бизнесът ти се развива добре, но не се справяш успешно с поддържането на профилите в Instagram и Facebook. Виждаш, че комуникацията не е на ниво и трудно ангажираш потребителите си. Искаш да поработиш върху общуването в мрежите, да изчистиш грешките си, за да привличаш повече клиенти. Курсът „Social Media Marketing for Beginners“ няма да ти даде изчерпателна информация как да направиш всичко това, но поставя добра основа, над която да надграждаш впоследствие. Включи се, за да научиш:

каква е ролята на социалните медии в бизнеса;
какво е SMM и как да го използваш;
как да създаваш подходящо съдържание.

За кого е подходящо обучението

За хора, които се интересуват от дигитален маркетинг, но нямат опит и знания в сферата.

Лектор

Етиен Янев е маркетолог и експерт по личен брандинг. Преподава на студенти в България и Русия.

Събитието е без такса, с предварителна регистрация. Запиши се до 9 юли.

Ако решиш да положиш изпит, заплащат такса в размер на 100 лв.

„Remote“ – онлайн събитие от Career Show
2022-07-21
Харесва ти да работиш дистанционно и ако имаш избор, не би се върнал в офиса отново. Цениш високо свободата, която имаш през последните две години и винаги, щом имаш възможност, се отправяш на различни пътешествия. Успяваш ли обаче ефективно съчетаваш работата и удоволствието? Включи се в събитието, за да получиш няколко допълнителни съвета за работа от всяка точка на света. Темата е „Remote“, разгледай програмата и си избери още един или няколко панела, в които да участваш.
Сред предстоящите лекции са:

Интервю и работа по време на пандемия – разбираш как се провежда онлайн събеседване и каква е разликата му с това на живо.
8h office work = 8h remote work? – научаващ как да използваш времето си ефективно, независимо къде работиш.
Всеки има право на своето слабоумие – лекторът ти споделя ефективни начини за справяне с липсата на концентрация, затруднено запаметяване на информация и други сходни проблеми.

Следи страницата на събитието, за да разбереш темите на всички предстоящи панели.
За кого е подходящо

За хора, които имат въпроси и неясноти относно дистанционната работа.

Участието е без такса, с предварителна регистрация.

Система за продуктивност - що е то и защо ти е?
2022-09-09 00:00
Струва ли ти се понякога, че работиш все повече, а работата не намалява? Мечтаеш си за почивка, но все не стигаш до нея, защото работните задачи край нямат?
Или имаш чувството, че работата не е чак толкова много и можеш да се справиш с нея, само да успееш да се организираш по-добре, да подредиш задачите и да спреш да се разсейваш?
Тези два проблема изглеждат различни, но има решение, което може да ти помогне да се справиш и с двата.

Решения и навици
Ако си като повечето фрийлансъри, най-вероятно работният ти ден протича по следния начин. Събуждаш се сутрин, вършиш неща като къпане, миене на зъби и подготовка за деня на теб, семейството и домашните любимци. Избираш какво ще хапнеш за закуска (или дали ще я пропуснеш), обличаш нещо или решаваш, че днес ще работиш по пижама – все пак тази възможност е едно от предимствата на фрийлансърския живот и е редно да се възползваш от нея поне от време на време.
Стигаш и до работното кътче. преглеждаш задачите за деня. Мислиш кое откъде да подхванеш, с кое да започнеш и кое може да почака за по-късно. Дали да захванеш онази трудна задача, докато главата ти е още свежа, или да напреднеш малко по другата, която е по-спешна? А може би да изпратиш най-сетне оферта на онзи клиент, който ти пусна запитване за цена и срок миналата седмица, за да не го изпуснеш?
След известно чудене избираш задачата и започваш работа… Изведнъж усещаш, че времето за обяд отдавна е минало, стомахът ти стърже от глад, а за същия ден те чакат още поне три проекта, които, както е тръгнало, май пак ще останат за утре.
Да спрем за малко и да помислим върху две неща:

Кои дейности от описаните дотук ти се струват най-лесни и кои най-много натежават?
Защо мислиш, че е така?

В описания типичен работен ден ти вършиш част от действията по навик, но за повечето се налага да вземеш решение: дали да ги направиш изобщо и ако да, какво да бъде следващото действие, което да предприемеш. По време на един типичен ден всеки от нас взима десетки малки решения: кое кога да свърши, как да отговори на някой e-mail, какво и кога да яде. Разбира се, тези решения не са така големи и съдбоносни като избора къде да живееш или каква професия да упражняваш, но представляват умствен труд, който неусетно ни изморява, добавя стрес и ни пречи да проявим воля и да бъдем дисциплинирани, когато се налага. Когато това се случи 10-20 пъти за един ден и този ден се повтаря постоянно, не е трудно да стигнем до усещането, че сме претоварени или че не можем да се организираме добре. А след като така или иначе сме изнервени и нямаме време, защо не се разсеем, като влезем във Facebook “само за малко”?
От друга страна, как се справяш с рутинните неща като миенето на зъбите? Едва ли са ти особено трудни, защото ги правиш по навик, без да се замислиш. Те не внасят допълнително напрежение в деня, а в някои случаи дори могат да те разтоварят, защото позволяват на мозъка ти да си почине от постоянните размишления и вземането на решения.
За щастие, има начин да превърнеш поне част от решенията, които взимаш всеки ден, в автоматизирани навици, за да освободиш умствени ресурси за истинската си работа.

Системата за продуктивност
Целта ни в следващите стъпки ще бъде да изградим заедно твоята ежедневна работна рутина – еднократно. По време на този процес ще вземеш важните решения за работата, целите и приоритетите си веднъж, на спокойствие, а след това просто ще следваш системата всеки ден. Това ще ти спести както стрес от ежедневното решаване на сходни дилеми, така и време, защото веднага ще захващаш задачите си за деня, вместо да отделяш време за мислене върху тях всеки ден.
Да започваме!
1. Замисли се върху основните си цели и приоритети в работата. Защо правиш това, което правиш? Кои са принципите, които винаги следваш в работата си? Как определяш кой клиент или проект е с приоритет пред друг? Направи го максимално честно. Всичко, което напишеш в тази точка, ще бъде твоята „пътна карта“, по която подреждаш и оценяваш задачите. Когато стане напечено и няколко проекта се борят за вниманието ти, тя ще ти служи като ориентир, за да прецениш как да постъпиш. Ще я ползваш и за основа на системата, по която ще подредиш работното си ежедневие в следващите стъпки.
Пример: в моята „пътна карта“ има неща като „Всичко, което правя, си струва или да се направи качествено и с максимално старание, или да не се прави изобщо“, както и основни критерии, по които избирам кой проект е едновременно удовлетворяващ за мен и ми носи достатъчно средства.
2. Направи списък на задачите, които обикновено изпълняваш в типичната за теб работна седмица. Постарай се да включиш всичко, което правиш, включително и дребни неща като кратки телефонни разговори или почистване и подреждане на работните файлове, както и да разбиеш задачите на възможно най-малки детайли.
3. Разгледай списъка и помисли: има ли общи категории, в които можеш да разпределиш задачите? Например ако пишеш полезни статии в блога си, които те представят като добър професионалист в твоята област, поддържаш профил в някоя от популярните платформи за фрийлансъри и участваш във Facebook групи за хора на свободна практика, всички задачи, свързани с присъствието ти в тези онлайн платформи, могат да се групират под наименованието „Привличане на нови клиенти“.
Друг поглед към групирането може да бъде свързан с мястото, на което извършваш задачите, например ако си фотограф, който прави фотосесии на място при клиента, на открито и в собствено студио. Могат да бъдат свързани и с твоите цели и приоритети от първата точка,.
Например ако си начинаещ и целта ти е максимално бързо да привлечеш определен брой редовни клиенти или да постигнеш определено ниво на (относително) регулярен месечен доход, задачите, които са пряко свързани с постигането на тази цел, могат да влязат в обща категория, а тези, които не са пряко свързани с нея, но все пак се налага да вършиш (например административни и счетоводни задачи) – в друга.
Важното е групирането да има смисъл за теб и в края на упражнението да имаш не по-малко от 2 и не повече от 5 групи, в които да влизат всички неща, които вършиш като част от работата си.
4. Използвай законите на Паркинсон в своя полза. Има едно интересно явление, част от т.нар. закони на Паркинсон, което гласи: „Работата се разраства до запълване на наличното време“. То важи и наобратно, тоест доста често успяваме да свършим дадена работа за по-кратко време, отколкото сме мислили за възможно. (Сети ли се за студентските години и трескавото учене в нощта преди изпит? 🙂 ) В тази точка ще се опитаме да се справим с него.
Време е да отвориш календара, в който вписваш ангажиментите си за деня. Ако нямаш такъв, създай си – най-лесно става онлайн с Google календар.
5. Отбележи началото и края на работния си ден в календара. (Ако досега работният ти ден не е имал начало и край, сега е моментът да ги поставиш – задай часовете, в които ти се иска и ти се струва реалистично да започваш и да приключваш работата за деня.) Отбележи и между 30 и 60 минути почивка за обяд в средата на деня, както и няколко почивки, по 10-15 минути всяка, през които ще се откъсваш за малко от работата, за да презаредиш.
В идеалния случай би трябвало да имаш по една такава почивка на всеки час, но като за начало можеш да си заложиш само една или две и с времето да ги увеличаваш. Отбележи и други ангажименти, които отнемат от времето ти през работния ден и няма как да избегнеш. Например такива, които са свързани с гледане на дете, грижа за домашен любимец или други неща, които не са работни задачи, но се налага да ги вмъкнеш някъде, независимо от това колко работа имаш.
6. Раздели оставащото време от работния ден на броя категории, които описа в точка 3. Базовото правило е да разделиш времето на толкова равни части, колкото са категориите и да зададеш брой часове на всяка категория. Това са часовете на ден, по които ще работиш по задачи, които попадат в съответната категория. Ако обаче има категория, която е нормално да отнема повече или по-малко време заради естеството на задачите в нея, съобрази се с това и ѝ дай времето, което е нужно за нея.
7. Прегледай отново „пътната карта“ от точка 1 и подготвените блокове от време със заложен брой часове за всяка категория задачи, които имаш готови от предишната точка. Коя категория ти се струва най-важна за постигане на твоите цели? Коя отговаря най-добре на приоритетите ти и смяташ, че е най-добре да бъде на първо място? Постави времевия блок, заделен за работа по нея, на първо място. Ако нямаш достатъчно време за непрекъснат блок, раздели го на части.
Например имаш блок, според който трябва да отделиш 2 часа за търсене на нови клиенти, но един час след началото на работния ден излизаш, за да заведеш детето на детска градина. В такъв случай раздели времевия блок за нови клиенти на два блока от по час и заложи единия преди излизането за детска градина, а с другия ще продължиш, когато се прибереш вкъщи.
След първия по важност блок подреди втория в оставащото време по аналогичен начин. Ако имаш и още категории, съответно блокове, продължи с тях, докато запълниш календара за деня. В края на тази точка ще имаш календара на твоя идеален работен ден.
8. Оттук нататък действай по следния начин: всеки ден започвай работния си ден с преглед на календара, който си съставил. В началото на първия блок си настрой аларма, която да те подсети, когато блокът свърши, за да не се разсейваш с гледане на часовника. След това започни да работиш само по задачи от категорията, свързана с този времеви блок. Ако той е посветен на търсенето на нови клиенти, прави само това, докато времето ти свърши. Ако е за работа по проект Х, започни да работиш максимално съсредоточено и фокусирано по този проект. Ако ти се прииска да спреш за малко, за да си провериш пощата или да видиш какво става във Facebook, изчакай до края на блока. Тогава можеш да си дадеш малка почивка, преди да продължиш със следващия. Ако ти дойде идея или се сетиш за спешна задача, която не е свързана с работата от текущия блок, запиши я на лист хартия и го остави на видно място, за да го погледнеш веднага, след като текущият времеви блок свърши. Ако телефонът ти звънне или някой те прекъсне, веднага след това се върни към задачите от текущия блок от време.
Не позволявай на никого и на нищо да те накара да спреш работа по задачите от него, докато времето му не изтече.
Когато чуеш алармата за край на първия времеви блок, спри работата по него, независимо колко много ти се иска да продължиш. Мъдрият български народ е казал, че „работата не е заек и няма да избяга“ – ще я довършиш утре. Нали и утре имаш същото време за работа по този тип задачи? Запиши си докъде си стигнал, ако се налага и продължавай със следващото нещо в календара.
Когато стигнеш до втория блок, работи и по него по описания по-горе начин и продължи да следваш календара до края на работния ден.
Препоръчвам ти веднъж седмично да отделяш по малко време, за да настроиш системата: да разместиш нещо в календара, да нагласиш времевите блокове или „пътната карта“. Така постепенно ще си създадеш система, с която постигаш максимални резултати с минимален стрес.

Какво да правя при плаващи ангажименти
За финал ще ти дам насоки какво да правиш, ако си в едната от две често срещани ситуации: ангажиментите ти са плаващи и не могат да бъдат фиксирани в определени часове всеки ден или в момента си в ситуация с много малко свободно време, което не може да се планира добре. Например гледаш бебе и се стараеш да свършиш максимално количество работа, докато то спи или е навън с друг член на семейството. (И за съжаление, въпреки всичките ти усилия да го научиш, бебето продължава упорито да не спазва заложените в календара часове за сън и бодърстване.) Този подход можеш да ползваш и временно, ако по принцип си подреден човек и лесно следваш принципите по-горе, но разболяване или друг проблем неочаквано разместят графика ти.
В този случай точки 1 и 2 са особено важни за теб, като при определянето на категориите задачи те съветвам да се спреш основно на две: „От първостепенна важност“ и „Всичко останало“ (което можеш да разделиш на допълнителни подкатегории). Постарай се да не включваш всяка втора задача в категорията „От първостепенна важност“ – запази я за наистина най-важните неща.
В ситуация, в която времето ти не е предвидимо, няма особен смисъл да планираш по календар, но по възможност запази принципа за начало и край на работния ден, за да не отнемаш от съня си – в периоди на стрес и хаос той е жизненоважен за теб. Може да ти се струва, че се налага да откраднеш поне малко от него, за да си свършиш работата, но тъкмо в този период той е най-важен, за да работиш максимално концентрирано в часовете, когато можеш да го правиш. Ако погледнеш назад след време и си направиш анализ, най-вероятно ще установиш, че продуктивността ти е била по-висока при добър сън и имаш повече свършени задачи, отколкото в периоди с недоспиване.
Принципът ти на работа при плаващи ангажименти и несигурност относно времето е: старай се да завършваш поне по една задача от категорията „От първостепенна важност“ всеки ден. В зависимост от обстоятелствата при теб, може би ще имаш възможност и за повече от една задача, но ако това не е така, не си го налагай. Когато имаш възможност, ще увеличиш броя на изпълнените задачи. Важното на този етап е да имаш ежедневен прогрес, независимо колко малък е той.
Пожелавам ти продуктивна работа. Успех!
Автор: Силвина Фурнаджиева
Силвина помага на фрийлансъри, собственици на бизнес и хора, които имат идея за нещо свое, да планират, организират и развият проектите си от самото им начало до големия успех и да повишат личната си продуктивност и ефективност в работата. Накратко, да постигат повече с по-малко време и усилия.
Онлайн обучението „Супер продуктивност“, разработено от Силвина съвместно с бизнес коуч Зорница Стефанова, ще бъде твоят помощник в определянето на целите, които са смислени за теб, в работата и в живота, и в постигането им с минимум разход на време и усилия.
Обучението ще ти помогне да съставиш своя собствена система за управление на времето и енергията ти, базирана на твоите ценности, възможности и цели, като развие принципите от този материал и ти даде още много директно приложими идеи и тактики.
Записването за обучението е отворено за ограничен период от време, до набиране на първите 100 участници, след което нови обучаеми няма да бъдат приемани. Виж всичко за обучението и се запиши оттук с промо код svobodnapraktika, който ти дава 10% отстъпка от цената.

Тук-Там Кошер 2022 - събитие от хибриден тип
2022-09-16 | Интер Експо Център, бул. "Цариградско шосе" 147, София
Чувал си за Тук-Там Кошер, сигурна съм. Но ако до момента не си се включвал, ето няколко причини, поради които да го направиш:

Участваш в разнообразна програма с интересни лекции и полезни работилници.
Фокусираш се върху иновациите, технологиите и бизнеса.
Срещаш се с мотивиращи лектори.

Активностите са много и различни, научи повече за тях от сайта на събитието. Аз само ще ти издам, че тук можеш да срещнеш специалисти от всякакви сфери, да създадеш нови контакти и дори да попаднеш на своите бъдещи работодатели.
Някои от лекциите, които можеш да слушаш на живо или онлайн, са:

Как технологиите и устойчивото развитие се обединяват, за да е успешен един бизнес?
Каква роля има изкуството в развитието на градската среда?
Как се изгражда устойчива връзка между образование и бизнес в България?
Може ли социалната отговорност да се превърне в предимството на българския бизнес и предприемачи?

Разгледай програмата, за да си наясно какво още те очаква.
За кого е подходящо събитието

За всички, които се интересуват от иновациите, тенденциите в бизнеса, както и за хора с опит в чужбина, които искат да намерят своето ново работно място в България.

Лектори

Лекторите са специалисти в областта на технологиите, създатели на бързо развиващи се компании, експерти в областта на социалното предприемачество. Виж имената им в страницата на „Кошера“.

Участието е с такса, с предварителна регистрация.
Цената на билетите варира спрямо активностите, в които планираш да се включиш:

Семинарна програма – 60 лв.
Пълен достъп – 75 лв.
Онлайн билет – 40 лв.
Организаторите ти предоставят възможност да се включиш и в безплатни зони.

Career Show 2022 - събитие от хибриден тип
2022-09-20 - 2022-09-21 | Sofia Event Center, бул. "Черни връх" 100, София, 1407, Bulgaria
Търсиш своето ново професионално поприще, по-добра компания или по-сплотен колектив? Включи се в събитието, може би точно то ще ти помогне да смениш средата.
За да участваш, трябва да избереш работодателите, с които искаш да разговаряш и да насрочиш среща няколко дни по-рано. Ако се затрудняваш, в сайта подробно е обяснено какво трябва да направиш – стъпка по стъпка. Събитието е от хибриден тип – имаш възможност да участваш и на живо, и онлайн.
Организаторите на „Career Show“ са ти подготвили и полезни лекции. Срещат те с вдъхновяващи личности, които ти споделят своите съвети за професионален успех.
Някои от темите са:

Да излезеш от зоната на комфорт – необходимо ли е наистина и какви са стъпките, които трябва да предприемеш.
Устойчиви подходи в преследването на голямата цел – Александра Жекова споделя с теб как спортът е променил живота ѝ.
Брандът „АЗ“ – получаваш съвети за изграждане на успешна марка.

Виж програмата, за да разбереш какво още те очаква.
За кого е подходящо събитието

За хора, които търсят ново кариерно развитие.

Лектори

Лекторите са успешни специалисти в различни сфери. Сред тях са: Анна Цолова, Мадлен Алгафари, Левон Хапарцумян. Посети сайта на „Career Show“ и разбери кои са останалите експерти.

Участието е без такса, с предварителна регистрация.

Събитие на живо – „Networking - работа онлайн“
2022-10-28 18:30 - 21:00 | Eduspace, ж.к. Белите брези, бл.13, София
Майчинството е към края си, а на теб ти предстои да се върнеш към служебните си задължения скоро. Как да съчетаваш работата с отглеждането на дете? Как ще се справяш, когато малчуганът боледува? Често си задаваш тези въпроси и ти се струва, че отговорите се крият в дистанционната работа. Ако е така, включи се в събитието, за да разбереш:

какви възможности ти предлага онлайн работата;
къде да търсиш дистанционни позиции;
как да се представиш добре на интервюто за работа.

Какво още да очакваш? Експерти в различни сфери – предприемачи, HR специалисти и тийм лидери – ще направят симулация на интервю за работа, за да те подготвят достатъчно добре за това, което ти предстои.
За кого е подходящо събитието

За всички, които търсят онлайн работна позиция.

Участието е без такса, не е нужна предварителна регистрация.

Срещата е част от проекта „The World Is My Workplace“ по програма Еразъм+, а целта ѝ е да запознае младите хора с различните възможности за кариерно развитие.

Събитие на живо в Русе – „Първи стъпки в дигиталния маркетинг“
2022-11-12 10:00 - 17:00 | Startup Factory – Коуъркинг, ул. „Цар Калоян“ №10, Русе, Bulgaria
Съвсем скоро си създал първата си страница във Фейсбук и лека-полека започваш да разбираш, че необмислено публикуване на снимка, направена с телефона и набързо написан текст няма да ти донесат желаните резултати. Добре е да си наясно с основните маркетинг правила, за да можеш да достигаш по-лесно до твоята аудитория, да говориш на нейния език и така да я привличаш по-лесно към себе си.
Ако търсиш еднодневен курс, който да ти даде добра основа, включи се в обучението. От лектора научаваш:

как дигиталния маркетинг служи на твоите цели;
какви са видовете стратегии спрямо различните продукти и услуги;
как да избереш подходящите маркетинг инструменти за твоите цели;
как да се свържеш с клиентите си и да оформиш бранд идентичност;
как да измерваш и тълкуваш резултатите си.

За кого е подходящо събитието

За хора, които стартират собствен онлайн бизнес

Лектор

Д-р Христина Соколова е преподавател в Русенски университет „Ангел Кънчев“ в областта на бизнес комуникациите. Завършва специализация по дигитален маркетинг през 2020 г.

Участието е с такса, с предварителна регистрация.

Уебинар – „Как да станеш QA инженер и да започнеш работа?“
2022-11-16 19:00 - 21:00
Позицията, която заемаш, не ти обещава растеж, липсват и каквито и да е перспективи за развитие в компанията. Осъзнаваш, че моментът да се преквалифицираш е настъпил. IT сферата е интересна за теб, заради възможностите, които предлага. Ако софтуерното тестване ти се струва по-достъпна алтернатива в сравнение с програмирането, QA уебинарът ти дава основни насоки и отговаря на някои от въпросите ти. Напълно безплатен е, така че само можеш да спечелиш, ако се включиш.
Водещи са Светлин Наков и Ангел Георгиев. От тях разбираш:

какви знание и умения са ти от полза в сферата;
за кого е подходяща програмата по QA;
какви са перспективите пред теб.

Ако имаш въпроси, можеш да се включиш в Q&A сесията, за да получиш отговор.
За кого е подходящо събитието

За хора, които искат да се преориентират към софтуерното тестване.

Лектори

Светлин Наков е софтуерен инженер и основател на SoftUni – частно учебно заведение, което ежегодно дава възможност на стотици курсисти да се преквалифицират. Автор е на над 15 книги по програмиране, лектор е на стотици технологични събития и конференции.
Ангел Георгиев е технически обучител, съосновател на Знам.бе и образователен директор на професионални направления в

Участието е без такса, с предварителна регистрация.

Маркетинг в социалните мрежи - събитие на живо в Русе
2022-11-19 | Startup Factory – Коуъркинг, ул. „Цар Калоян“ №10, Русе, Bulgaria
Базовите познания по дигитален маркетинг са препоръчителни, ако планираш да развиваш собствен онлайн бизнес. Колкото и малък да е, щом менажираш всичко сам и щом се опитваш да изграждаш онлайн присъствие, добрата основа е задължителна, за да намираш точните клиенти.
Включи се в еднодневния курс „Маркетинг за социални мрежи“, за да научиш:

какви са принципите на рекламните стратегии в социалните мрежи;
как да планираш рекламите си;
кои са основите на Instagram маркетинга;
как да стартираш YouTube канал и др.

Виж програмата на уъркшопа, за да разбереш с какво още ти е от полза.
За кого е подходящо събитието

За собственици на малък бизнес, които нямат познания в сферата на дигиталния маркетинг.

Лектор

Надя Кирилова е графичен/уеб и UI/UX дизайнер. Има богат опит с Adobe приложенията. Занимава се с поддръжка на уеб страници и създаване на съдържание за дигитални интерфейси.

Събитието е с такса, с предварителна регистрация.

Career Show - Tech 2022 – онлайн семинар
2022-11-29 - 2022-11-30
Интересуваш се от информационните технологии и все по-често обмисляш да се пренасочиш към IT сферата. Накъде да се ориентираш? И как изобщо да разбереш кое направление ще е най-подходящо за теб? Включи се в ноемврийското издание на Career Show – Tech 2022. Специалисти ти разказват подробно за различните позиции и дават отговори на много от въпросите, които вероятно те вълнуват.
Семинарът се провежда в два поредни дни. Имаш възможността да участваш във всеки модул – спрямо интересите си. Част от конференцията се провежда на английски език.
Някои от темите са:

Успешен старт в QA. Какво представлява професията на практика? Какво трябва да демонстрират кандидатите по време на интервю?
Езици за програмиране и кариерни възможности. Кои са най-търсените езици на пазара? Как да използваш възможностите им?
От журналистиката към програмирането… и обратно. Късно ли е да се насочиш към IT сферата? Какви качества трябва да притежаваш?
How to grow your tech career fast? Don’t! Какво да направиш за своето професионално развитие и защо не е добра идея да бързаш по пътя нагоре?

Разгледай програмата, за да разбереш какво още да очакваш от изданието.
За кого е подходящо

За всички, които искат да се преориентират в професионално отношение.

Лектори

Специалисти в областта на информационните технологии. Виж имената им в страницата на събитието.

Участието е без такса, с предварителна регистрация.
